John Frederick William Herschel
Sir John Frederick William Herschel (Slogh kod Windsora, 7. mart 1792. - Hawkhurst, Kent, 11. maj 1871) bio je engleski astronom,matematičar, hemičar i fotograf. Predstavljao je tradicijski indukcionizam. Otkrio je 525 maglina i zvjezdanih skupova te 3300 dvostrukih zvijezda. John Herschel je prvi uveo julijanski dan u astronomiju. Dao je imena za 7 Saturnovih satelita i 4 Uranova satelita. Dosta je doprinosio u oblasti fotografije, ispitivao je sljepilo za boje i hemijski efekat ultraljubičaste svjetlosti. Sin je astronoma Williama Herschela. Pohađao je visoku školu u Etonu pri koledžu St. John's u Cambridgeu. Završio ju je 1813. Uskoro se sprijateljio s Charlesom Babbageom i Georgeom Peacockom. Astronomijom se bavio od 1816. Njemu u čast ime su dobili Herschelovo ostrvo u Arktičkom okeanu, sjeverno od teritorija Yukon, selo Herschel na zapadu kanadske pokrajine Saskatchewan, planina Herschel na Antarktici, Mjesečev krater John Herschel te djevojačka škola Herschel u Capetownu.